ഈ കിരീടം എൻ്റെ അവകാശമല്ല. എഡ്വേർഡ് എന്തിന് എൻ്റെ പേരു പറയണം?
ഇതുവരെ
ഞാനായിരുന്നു ഡാഡിയുടെ ആദ്യസന്താനം.
ഇപ്പോൾ, സിംഹാസനത്തിൽ ആദ്യമായൊരു പെണ്ണ്,
അത് നാശം പിടിച്ച ജെയ്ൻ ഗ്രേ ആണ്!
അവളെ ഞാൻ തന്നെ കൊല്ലേണ്ടി വരും.
മൃഗ-മാനവർക്ക് ഇവിടെ ഇനിയൊരു മഞ്ഞുകാലം കൂടി അതിജീവിക്കാനാവില്ല,
പുതിയ കിങ്ങ്സ്ലാൻഡ് ഭടന്മാർ ഉള്ളപ്പോൾ.
അവരെ വെറുതേ വിട്ടുകൂടേ കൊള്ളക്കൂട്ടങ്ങളേ.
ഞാനാണ് ആർച്ചെർ.
അവരുടെ മൃഗസമാനനായ നേതാവ് ആർച്ചെർ. അവനെ ഇതുവരെ കൊല്ലാത്തതെന്താണ്?
ഞാൻ കഴിയുന്നത്ര ശ്രമിക്കുന്നു.
എഡ്വേർഡിൻ്റെ വിൽപ്പത്രം. നീയത് മോഷ്ടിച്ചു.
ആ പെട്ടി കണ്ടോ? അത് ജെയ്ൻ മഹാറാണിയുടെ അരികിൽ വയ്ക്കണം.
ബെസ്, എഡ്വേർഡിനെപ്പറ്റി പറയുന്നത് നിന്നെ വിഷമിപ്പിക്കുന്നോ?
നീയുള്ളതിൽ സന്തോഷമാണ്.
എനിക്കിപ്പോഴും ഒരു ചികിത്സ വേണം, നിനക്കൊരു വിവാഹമോചനവും,
അപ്പോൾ നമ്മുടെ കരാർ നിലനിൽക്കുന്നുണ്ടോ?
ഞാനെൻ്റെ ജീവിതത്തിൽ ഒരു കാര്യവും വേണ്ടെന്നു വച്ചിട്ടില്ല.
എന്നാൽ തെളിയിക്ക്.
പടിഞ്ഞാറേ ലായത്തിലെ കുതിരക്കാരെ എല്ലാം പറഞ്ഞുവിട്ടു.
അവൾക്കെന്താ അവിടെ കാര്യം?
-ആ വിഷമാണ് എഡ്വേർഡിനെ കൊന്നത്. -അവർ ഒരുമിച്ച് അവനെ കൊന്നു.
നീ എഡ്വേർഡിനെ കൊന്നു. എൻ്റെ കയ്യിൽ തെളിവുണ്ട്.
അധികാരമൊഴിയ് അല്ലെങ്കിൽ മരിക്ക്!
ഇപ്പോഴിതാ ഒരു വഴിത്തിരിവ്. എഡ്വേർഡ് ജീവനോടുണ്ട്.
ഒരിക്കല്‍ വിഷം നൽകി, മരിച്ചെന്നു കരുതിയ,
ഒരു യുവ രാജാവുണ്ടായിരുന്നു,
പക്ഷേ സത്യത്തിൽ അങ്ങനെയല്ലായിരുന്നു.
ഞാൻ എവിടെയാണ്?
എഡ്വേർഡ്, മോനേ.
എഡ്വേർഡിന് അവരുടെ മുഖം അറിയാം.
അയാളത് അവരുടെ പ്രതിമകളിൽ ഒരായിരംവട്ടം കണ്ടിട്ടുണ്ട്.
ഈ വൃദ്ധയായ കന്യാസ്ത്രീ ആദരണീയയായ മാർഗരറ്റ് ബൂഫൊർട്ട് ആണ്.
പക്ഷേ എഡ്വേർഡിന്, അവർ വെറും...
മുത്തശ്ശി?
തീർച്ചയായും അതങ്ങനെയാണ്.
ഞങ്ങൾ നിന്നെ രക്ഷപ്പെടുത്തി.
കൃത്യസമയത്തു തന്നെ.
നിൻ്റെ ഭ്രാന്തിയായ സഹോദരി നിന്നെ കൊന്നേനെ.
മേരി എനിക്ക് വിഷം തരികയായിരുന്നു, ഓർമ്മയുണ്ട്.
നിനക്ക് ഭാഗ്യമുണ്ട്, ഞങ്ങളുടെ കയ്യിൽ മറുമരുന്നുണ്ടായിരുന്നു.
ജെയ്ൻ പറഞ്ഞു മറുമരുന്ന് ഇല്ലെന്ന്.
മാനവർ കരുതുന്നത് അവർക്ക് എല്ലാം അറിയാമെന്നാണ്.
എനിക്കൊന്നും മനസ്സിലാകുന്നില്ല.
അവസാനമായി ഓർക്കുമ്പോൾ, ഞാൻ, കൊട്ടാരത്തിൽ ജനാലപ്പടിയിൽ മറഞ്ഞിരിക്കയായിരുന്നു,
പിന്നെ എന്തോ എൻ്റെ തലയ്ക്കടിച്ചു.
പരാതി നിർത്ത്.
നീ ജീവിച്ചിരിക്കുന്നു.
ഇവൾ നന്നായി പിടിച്ചുകയറും.
ഇവളാണ് നിന്നെ ഗോപുരത്തിൽ നിന്ന് പുറത്തെടുത്ത് കൊണ്ടുവന്നത്.
എനിക്ക് കൊട്ടാരത്തിൽ എത്തണം.
പോകാം. പക്ഷേ ആദ്യം വിശ്രമിക്കൂ.
മുത്തശ്ശിയുടെ അടുക്കൽ നീ വളരെ സുരക്ഷിതനാണ്.
കൊട്ടാരത്തിലെ എല്ലാ കാര്യങ്ങളും വളരെ നന്നായി പോകുന്നു.
കൊട്ടാരത്തിലെ എല്ലാ കാര്യങ്ങളും അത്ര നന്നായി പോകുന്നില്ല.
മൈ ക്വീൻ ജെയിൻ
സത്യത്തിൽ, മേരി ജെയ്നിനെ ശ്വാസം മുട്ടിച്ച് അവളെ ബോധരഹിതയാക്കി വിട്ടു,
പിന്നീടവളെ തലേന്നത്തെ പട്ടിക്കാട്ടം പോലെ പുല്ലിൽ കളഞ്ഞു.
പക്ഷേ ജെയ്നിൻ്റെ ഒരേയൊരു ചിന്ത...
ഗിൽഡ്ഫോർഡ് ആണ്.
റൂപെർട്ട്, ഗിൽഡ്ഫോർഡ് എവിടെ?
അവൻ സുരക്ഷിതനാണ്.
അവൻ തെക്കൻ പുൽമേട്ടിലുണ്ട്.
ഇവിടെ കടലാസുകളുണ്ടായിരുന്നു, കത്തുകൾ. കോഡുകളിൽ. എനിക്കവ വേണം. അവ എവിടെ?
മേരി രാജകുമാരി വന്നിരുന്നു. അവൾ എല്ലാം എടുത്തുകൊണ്ട് പോയി.
റാണി?
നമുക്ക് നിൻ്റെ ഭർത്താവിനെപ്പറ്റി സംസാരിക്കണം.
അതേസമയം, അധികം അകലെയല്ലാത്തൊരു മൃഗ-മാനവ ക്യാമ്പിൽ...
സ്കോട്ടുകൾ പറഞ്ഞു അവർക്ക് ഒരുമാസത്തിനകം ഉത്തരം വേണമെന്ന്.
അവർ ഒരു ഹാഗിസ് അയച്ചിട്ടുണ്ട്.
അപ്പോഴവർ കാര്യമായിട്ടാണെന്ന് നിനക്കറിയാമല്ലോ.
എനിക്ക് ഹാഗിസ് ഇഷ്ടമല്ല.
എനിക്ക് ഹാഗിസ് ഇഷ്ടമാണ്.
നമ്മൾ വ്യവസ്ഥകൾ സ്വീകരിക്കണമെന്ന് തോന്നുന്നു.
എന്താ, നിനക്കത് ഇഷ്ടമായില്ലേ?
ഇല്ല, ഞാനത് പറഞ്ഞില്ല.
പക്ഷേ ചില ആളുകൾ പറയുന്നത്, നാം സ്കോട്ട്ലൻ്റുമായി സഖ്യം ചേർന്നാൽ,
ഒരു മാനവ ഭരണാധിപനെ വിട്ട് മറ്റൊന്നിൻ്റെ പിന്നാലെ പോകുന്നു.
"ചില ആളുകൾ?" അതായത്, നീയും മറ്റു കുറച്ച് ചെറുപ്പക്കാരുമോ?
അവരുടകൂടെ നിന്നാൽ, സ്കോട്ടിഷ് രാജ്ഞി നമുക്ക് മുഴുവൻ അവകാശങ്ങളും ഉറപ്പുനൽകുന്നു.
നമ്മൾ ആകെ ചെയ്യേണ്ടത് അവരെ ഇംഗ്ലീഷ് സിംഹാസനം നേടാൻ സഹായിക്കലാണ്.
ലളിതമാണ്, അല്ലേ?
നമുക്ക് ജീവിതം തിരിച്ചുകിട്ടും.
പിന്നെ സത്യത്തിൽ, നമുക്ക് മറ്റു വഴികളും ഇല്ല.
കാവൽക്കാരേ!
ഇംഗ്ലണ്ടിനും ജെയ്ൻ രാജ്ഞിക്കും വേണ്ടി.
കാവൽക്കാരേ!
ജെയ്ൻ രാജ്ഞി?
നിങ്ങളുടെ വാളുകൾ എടുക്കൂ!
ഇതൊരു ദുരന്തമാണ്.
എനിക്ക് പേടിയാകുന്നു. ഇതെൻ്റെ പരിഭ്രാന്തമായ മുഖമാണ്.
ഇത് വളരെ ലളിതമാണ്. മേരി എഡ്വേർഡിനെ കൊന്നു, എന്നെയും കൊല്ലാൻ നോക്കി.
ശരിയാണ്, നമുക്ക് തെളിവില്ല.
എൻ്റെ കഴുത്ത്.
മാഞ്ഞുപോകുന്നൊരു പാടോ?
സെയ്മൂർ പറയുന്നു അവൾ രാത്രി അയാൾക്കൊപ്പം ചെലവഴിച്ചെന്ന്.
ഇപ്പറയുന്ന ആക്രമണം അവൾ നടത്തുന്നത് ആരെങ്കിലും കണ്ടിട്ടുണ്ടെങ്കിൽ,
അത് വലിയൊരു കാര്യമായിരിക്കും.
ഇല്ല. കൗൺസിൽ വിളിക്കൂ.
അവർ നിൻ്റെ സുഹൃത്തുക്കളല്ല.
പക്ഷേ അവർ സത്യമറിയണം.
ആരുടെ സത്യം? മേരി നിന്നെ ബുദ്ധിസ്ഥിരത ഇല്ലാത്തൊരു കള്ളിയായി ചിത്രീകരിക്കും,
പിന്നെ അത് നിന്നെ സ്ഥാനഭ്രഷ്ടയാക്കാനൊരു കാരണമാക്കും.
അവളെ വിലകുറച്ച് കാണരുത്.
അവൾക്ക് ഒരു ദൗർബല്യമുണ്ടാവണം.
ഒരേയൊരെണ്ണം.
അവളൊരു സ്ത്രീയാണ്.
ഞാനൊരു സ്ത്രീയാണ്.
ശരിയാണ്, പക്ഷേ നിനക്ക് ഗിൽഡ്ഫോർഡുണ്ട്.
പുരുഷന്മാർ ആളുകളെ സുരക്ഷിതരാക്കുന്നു.
ഇത് വ്യക്തമാണ്, നീ എത്രയും വേഗം ഗിൽഡ്ഫോർഡിനെ രാജാവെന്ന് പ്രഖ്യാപിക്കണം,
ഞാനതിനുള്ള കടലാസുകൾ ശരിയാക്കിക്കൊണ്ട് വന്നിട്ടുണ്ട്.
എൻ്റെ രാജാവോ?
എനിക്കൊരു രാജാവിനെ ആവശ്യമില്ല. എന്നെ എഡ്വേർഡ് തെരഞ്ഞെടുത്തതാണ്.
അല്ല, അയാൾ നിൻ്റെ മകനെയാ തെരഞ്ഞെടുത്തത്.
നിന്നെ രാജ്ഞിയാക്കിയതിനു കാരണം, നീ ഗിൽഡ്ഫോർഡിനെ വിവാഹം ചെയ്തതാണ്, പിന്നെ...
അത് സത്യമല്ല.
അതേ. ഞാൻ അവിടെ ഉണ്ടായിരുന്നു.
നോക്കൂ, ഇത വ്യക്തിപരമായി എടുക്കരുത്. അതായത്, ഇത് ക്വീൻഡം എന്നല്ല പറയുക, ആണോ?
പിന്നെ ഒരു രാജാവ് സിംഹാസനത്തിനായുള്ള നിൻ്റെ അവകാശവാദത്തിന് കരുത്തുനൽകും.
അപ്പോൾ ഇരുവരേയും ഒന്നിച്ച് കിരീടധാരണം നടത്തുന്നതിന് അർത്ഥമുണ്ടാകും.
ഒരു വെടിക്ക് രണ്ടു പക്ഷി ഏവർക്കും ഇഷ്ടമാണ്.
നമുക്കത് വിരുന്നിൽ പ്രഖ്യാപിക്കാം.
വിരുന്നോ? ഇല്ല. വിരുന്നില്ല.
വിരുന്നുണ്ട്.
എനിക്കൊരു പ്ലാൻ തയ്യാറാക്കണം.
നോക്കൂ, പ്രഭുക്കന്മാർ വന്നുകൊണ്ടിരിക്കുന്നു.
നിനക്ക് മേരിയെ തോൽപ്പിക്കണം എങ്കിൽ, പ്രഭുക്കന്മാരെ വശത്താക്കണം,
അവരെ നന്നായി പരിചരിക്കണം, പിന്നെ സത്യസന്ധമായി മുന്നോട്ടു നീങ്ങണം.
റാണീ, നിങ്ങളുടെ അമ്മ നിങ്ങളെ വേഗം കാണണം എന്ന് പറഞ്ഞയച്ചിരിക്കുന്നു.
ഞാൻ തിരക്കിലാണെന്ന് പറയൂ.
നല്ലത്. കൂടാതെ, അടുക്കളവാതിലിനടുത്ത് ഏതോ ഒരു ഐറിഷ് പെണ്ണും വന്ന് നിൽപ്പുണ്ട്.
ഇത് നിങ്ങൾക്ക് തരാൻ അഭ്യർത്ഥിച്ചു.
ഈ ബലമില്ലാത്ത വിരലുകൾ നശിച്ചു പോട്ടെ!
അത് നിൻ്റെ കാസ്റ്റിലിയൻ പാരമ്പര്യം കാരണമാണ്.
ജെയ്നിൻ്റെ കഴുത്ത് ഒരു ഓക്കുമരം പോലെ ബലമുള്ളതാണ്.
നീ കരുതി അവൾ മരിച്ചെന്ന് മോളേ. നീ കഴിവിൻ്റെ പരമാവധി ശ്രമിച്ചു.
അവൾ ആരോടെങ്കിലും പറഞ്ഞാലോ?
അവളുടെ പക്കൽ ഒരു തെളിവും ഇല്ല.
പ്രിയനേ, എനിക്ക് ബെസ്സിനെ ഓർത്ത് ഭയമുണ്ട്. അവൾ ഇന്നു മുഴുവൻ അവളുടെ മുറിയിലായിരുന്നു.
മൈ ലേഡി ജെയ്ൻ
അവൾ എന്തോ പദ്ധതിയിടുന്നുണ്ട്.
ബെസ്സിലൊരു കണ്ണുവേണം. എനിക്കൊരു നല്ല സഖ്യകക്ഷിയെ ലഭിക്കും.
എൻ്റെ വണ്ടി കൊണ്ടുവരാൻ പറയൂ. എനിക്കൊരു സേനയെ തയ്യാറാക്കാനുണ്ട്.
ഓരോ തലമുറയിലും,
താനൊരു കിംഗ് മേക്കറാണെന്ന് സ്വയം കരുതുന്ന ഒരു രാഷ്ട്രീയക്കാരൻ ജനിക്കും.
അല്ലെങ്കിൽ, ഇവിടുത്തെപ്പോലെ, ഒരു ക്വീൻ മേക്കർ.
-അതെനിക്ക് തന്നിട്ട് മാറിപ്പോ. -ശരി രാജകുമാരീ.
-ഇത് ലോർഡ്... -നോർഫോക്ക്.
എനിക്കിപ്പോൾ ഭരണം പിടിക്കണം.
ജെയ്ൻ ഗ്രേ നമ്മുടെ മൊത്തം മാനവ ജീവിതശൈലി പിടിക്കാൻ വരികയാണ്.
എനിക്കറിയില്ല.
എനിക്കൊരു ആഭ്യന്തരയുദ്ധം വേണ്ട.
ശരി. സഹായിക്കാനല്ലെങ്കിൽ പിന്നെ നിങ്ങളെന്തിനാ ഇവിടെ വന്നത്?
ചിലപ്പോൾ ഒരു കൊച്ചു ഗൃഹാതുരത്വമായിരിക്കാം.
നിൻ്റെ അച്ഛനും ഞാനും മൗണ്ട് ദ ബ്ലൗണ്ട് കളിക്കുമായിരുന്നു.
ഈ തോട്ടത്തിൽ.
ഞാനൊരു വിഡ്ഢിയല്ല.
എനിക്ക് ജെയ്ൻ ഗ്രേയുടെ തല ഒരു ശൂലത്തിൽ കുത്തി വേണം, ഒപ്പം നിങ്ങളുടെ സേനയും വേണം.
ഇനി പറയൂ.
നിങ്ങൾക്ക് എന്താ വേണ്ടത്?
നീ രാജ്ഞിയാകുമ്പോൾ,
നിൻ്റെ ലോർഡ് ചാൻസലർ ആക്കണം.
ആ സ്ഥാനത്ത് ആളുണ്ട്.
അറിയാം.
ലോർഡ് സെയ്മൂർ.
നികൃഷ്ടനായ മനുഷ്യൻ.
അയാളുടെ അമ്മ ഒരിക്കൽ എന്നോടു പറഞ്ഞു, അവൻ എപ്പോഴും അടിക്കാൻ പറയുമെന്ന്.
നികൃഷ്ടം.
എന്നാൽ സെയ്മൂറിനെ പിരിച്ചുവിട്ട്, അയാൾക്കു പകരം എന്നെ എടുക്കൂ,
ഞാൻ നിനക്കായി അയ്യായിരം ഭടന്മാരെ അയയ്ക്കാം.
നമ്മുടെ പാവം ജെയ്നിനെപ്പറ്റിയാണെങ്കിൽ...
അത് നനയ്ക്കണം, എല്ലാം. ശരി, പിന്നെ...
ഇടത്തേക്ക്... എൻ്റെ ഇടത്തേക്ക്.
മറ്റേ ഇടത്തുവശത്തേക്ക്! മണ്ടന്മാർ.
നിങ്ങളെന്താ ഒറ്റയ്ക്ക്? ജെയ്ൻ എവിടെ?
റാണി വരാനാകില്ല എന്നറിയിച്ചിരിക്കുന്നു.
പറ്റില്ലെന്ന് പറഞ്ഞോ?
അവൾക്കിത്ര ധൈര്യമോ.
ചാൾസ്, പിടിക്കൂ!
നല്ല ഏറാണല്ലോ ലേഡി മാർഗരറ്റ്.
മാർഗരറ്റ്, കുതിരയെപ്പോലെ കളിക്കാതെ.
-കുതിര. -അതെന്തായിരുന്നു?
ശൈലീപ്രയോഗങ്ങൾ മണ്ടന്മാർക്കുള്ളതാണ്.
അമ്മേ, നമുക്ക് വൈൻ ആ മൂലയിൽ വെച്ചാലെന്താ,
അപ്പോൾ അതിഥികൾക്ക് സംസാരിക്കാൻ ഇടം കിട്ടും.
പ്രഭുക്കന്മാർ ആദ്യമായി ജെയ്നിനെ രാജ്ഞി എന്ന നിലയിൽ കാണുന്നത് ഇപ്പോഴാവും,
ശക്തരായ സഖ്യകക്ഷികളെ കിട്ടാൻ ഒരുപാട് മദ്യവും കുറച്ച് സംസാരവും വേണമെന്ന് പറയും.
ശരി, എൻ്റെ മക്കളിൽ ഒരാളെങ്കിലും ശ്രദ്ധിക്കുന്നുണ്ടായിരുന്നല്ലോ.
എപ്പോഴും.
മാർഗരറ്റ്, മതി.
എനിക്ക് ഇന്നുരാവിലെ സ്വിൻഫോർഡിലെ പ്രഭ്വിയിൽ നിന്ന് ഒരു കത്തുകിട്ടി,
അവർ നിന്നെ സ്വീകരിക്കാൻ തയ്യാറാണെന്ന്,
-നിനക്ക് നല്ല ഭാഗ്യമുണ്ട്. -എന്ത്?
അവർ തലമുറകളായി പെൺകുട്ടികളെ യൂറോപ്പിലെ ചെറിയ ആഢ്യഗൃഹങ്ങളിൽ
അനുസരണയുള്ള ഭാര്യമാരായിത്തീരാൻ പരിശീലിപ്പിക്കുകയായിരുന്നു.
എന്നെ പറഞ്ഞുവിടുകയാ?
കഴിഞ്ഞ കൊല്ലം അവിടെ ഒരു പെൺകുട്ടി മരിച്ചില്ലേ?
അവൾക്ക് എപ്പോഴും അസുഖമായിരുന്നു.
നിങ്ങളല്ല എൻ്റെ ബോസ്.
ഞാനാണെന്ന് നിനക്ക് മനസ്സിലാകും.
ഇനി, നിൻ്റെയാ നശിച്ച സഹോദരി എവിടെ?
സൂസന്ന, നിന്നെ കണ്ടതിൽ വളരെ സന്തോഷം.
ദൈവമേ, നിനക്കിതെന്തുപറ്റി?
-നീ ഗാർഡ്സിനോട് ഞങ്ങളെ ആക്രമിക്കാൻ പറഞ്ഞോ? -എന്ത്?
ജെയ്ൻ റാണിയുടെ പേരുപറഞ്ഞ് കിംഗ്സ്ലാൻഡ് ഭടന്മാർ ഞങ്ങളുടെ ക്യാമ്പ് ആക്രമിച്ചു.
ഞാനവരോട് ഒരിക്കലും അങ്ങനെ ആജ്ഞാപിക്കില്ല.
പ്ലീസ്. എന്നെ വിശ്വസിക്കൂ.
ദൈവങ്ങളേ, ഇപ്പോഴും ചോരവരുന്നു.
-ഇല്ല, കുഴപ്പമില്ല. -വന്നേ, ഞാൻ നോക്കട്ടെ.
മുറിവിന് ഒരു ലേപനം ഉണ്ടാക്കിയിട്ടുണ്ട്.
ഇത് ആർണിക്ക ആണ്.
ഇരിക്ക്, നിന്നെ നോക്കാം.
നിൻ്റെ കൈകൾ തണുത്ത് മരവിച്ചിരിക്കുന്നു.
കുട്ടികളെപ്പോലെ ആകാതെ.
അപ്പോൾ, ജെയ്ൻ രാജ്ഞി.
എനിക്കിത് വിശ്വസിക്കാനായില്ല.
എനിക്കും.
രാജാവിനെപ്പറ്റി വിഷമമുണ്ട്.
എനിക്കും.
സത്യമായും അദ്ദേഹത്തിന് സിംഹാസനത്തിന് അവകാശിയാക്കാൻ മറ്റാരും ഇല്ലായിരുന്നോ?
നല്ല തമാശ.
അറിയാമോ? എനിക്ക് നിന്നോട് അസൂയയില്ല.
ഇതൊരു പൊറാട്ടു നാടകമാണ്,
അത് വഷളായിക്കൊണ്ടുമിരിക്കുന്നു.
ഇതിനി സംഭവിക്കില്ല.
നീ എവിടെ പോകുന്നു?
എൻ്റെ നശിച്ച ജോലി ചെയ്യാൻ.
പ്രിയ പ്രഭുക്കന്മാരേ!
കിങ്ങ്സ്ലാൻഡ് ഭടന്മാരെ പിരിച്ചുവിടുകയാണ്. ഉടനടി പ്രാബല്യത്തിൽ വരും.
-പക്ഷേ റാണി... -ശബ്ദിക്കരുത്.
അവർ ഇനി ഇല്ല.
പിന്നെ, ആരെങ്കിലും എൻ്റെ ഉത്തരവുകൾ ലംഘിച്ചാൽ, അവരെ തൂക്കിലിടും.
ശുഭദിനം.
റാണീ, ഞാനൊന്നു പറയട്ടെ, അത് വളരെ പരുഷമായിരുന്നു.
വളരെ. രാജ്യത്ത് ക്രമസമാധാനം വേണം.
അല്ല, രാജ്യത്ത് മാറ്റം വേണം.
പിന്നെ മൃഗ-മാനവർ കയറി മേഞ്ഞുതുടങ്ങിയാൽ നിങ്ങൾ ജനങ്ങളോട് എന്തുപറയും?
അവർക്ക് ഭയപ്പെടാൻ ഒന്നും ഇല്ലെന്ന്.
നാശം പിടിച്ചവളേ, ആട്ടിൻ തോൽ കയ്യുറ തരൂ!
ജെയ്നിന് എന്തായാലും ഭയക്കാൻ ഒരുപാടുണ്ട്.
പ്രത്യേകിച്ച് മേരിയിൽ നിന്ന്.
ഭാഗ്യവശാൽ തെമ്മാടികളെ നേരിടാൻ ജെയ്നിന് വശമുണ്ട്.
അവൾക്കെന്തായാലും സ്വന്തം അമ്മയുടെകൂടെ പരിശീലനം ലഭിച്ചിട്ടുണ്ടല്ലോ.
റാണി.
അടുത്തിടെ ഒരു ഉല്ലാസ ഉലാത്തലിന് പോയിരുന്നോ?
സത്യത്തിൽ, ഞാൻ ഉലാത്തി നേരെ എൻ്റെ കൗൺസിലർമാരുടെ അടുത്തെത്തി.
നീയൊരു കൗൺസിൽ മീറ്റിംഗ് നടത്തി...
അപ്രതീക്ഷിതമായ ഒരു മീറ്റിംഗ് രാജകുമാരീ.
കിങ്ങ്സ്ലാൻഡ് ഭടന്മാരെ പിരിച്ചുവിടാൻ.
-ക്ഷമിക്കണം? -ക്ഷമിക്കണം എന്നുപറയരുത്, എന്താ എന്നുവേണം.
കിങ്ങ്സ്ലാൻഡ് സേനയാണ് നമുക്കും മൃഗ-മാനവ ശല്യത്തിനും
-ഇടയിൽ നിൽക്കുന്ന ഒരേയൊരു കാര്യം. -ഇനിയില്ല.
ഇത് ഭ്രാന്താണ്.
മൃഗ-മാനവർ ദുഷ്ടരാണ്.
മനം പുരട്ടുന്ന പ്രകൃതിവിരുദ്ധ ശക്തികൾ.
സാത്താൻ്റെ സന്തതികളെ നശിപ്പിക്കണം.
അഗ്നികൊണ്ട് നമ്മുടെ നാട്ടിൽ നിന്നുതന്നെ ശുദ്ധീകരിച്ച് ഓടിക്കണം. പിന്നെ നിന്നെ...
അരുത്! നിനക്ക് ഒരു ലോലഹൃദയവും
പുരോഗമന മനസ്സുമാണ്. നിങ്ങളുടെ തലമുറ ഇനി എന്തൊക്കെ ചെയ്യുമോ എന്തോ?
എനിക്കത് അറിയാനായി ജിജ്ഞാസയുണ്ട്.
റ്റാറ്റാ!
ദൈവങ്ങളേ...
അവൾ ശരിക്കും മൃഗ-മാനവരെ വെറുക്കുന്നു.
തീർച്ചയായും അവൾ വെറുക്കുന്നു, മണ്ടി.
പറയൂ...
ഹെൻട്രി രാജാവ് മേരിയുടെ അമ്മ കാതറീനെ
അവളുടെ എല്ലുന്തിയ പിൻഭാഗത്ത് ചവിട്ടി, ആൻ ബോളിനു വേണ്ടി.
അവൾ കിടക്കയിലും അല്ലാതെയും ഒരു മൃഗമായിരുന്നു.
-കാരണം അവളൊരു മൃഗ-മാനവനായിരുന്നു. -എനിക്കത് മനസ്സിലായി ഡഡ്ലി.
മേരിക്ക് മൃഗ-മാനവർ വെറും മൃഗങ്ങളല്ല.
അവ അവളുടെ എല്ലാ പ്രശ്നങ്ങളുടെയും കാതലാണ്.
വെറുപ്പ്.
അവളുടെ ദൗർബല്യം വെറുപ്പാണ്.
ഡഡ്ലി, ഞാൻ എന്തുചെയ്യണമെന്ന് എനിക്കു മനസ്സിലായി.
ഇതൊരു തുടക്കം മാത്രമാണ് സൂസന്ന, ഞാൻ വാക്കുതരുന്നു.
ആർച്ചെർ സമ്മതിച്ചേക്കും. അവന് ശാഢ്യം കാണും.
നീ പഠിപ്പിച്ച ലാറ്റിൻ വളരെ മോശമായിരുന്നു, പക്ഷേ...
ഇത് "മൃഗ-മാനവനെ എങ്ങനെ ചികിത്സിക്കാം," എന്നാണോ?
അത് ഗവേഷണമാണ്.
ഗവേഷണമോ?
അത്, ചില മൃഗ-മാനവർ അവരുടെ അവസ്ഥയിൽ വിഷമിക്കുന്നു എന്നറിയാം,
അപ്പോൾ അവർ അതിൽ നിന്ന് രക്ഷപ്പെടാൻ എന്തും ചെയ്യും.
അപ്പോൾ, നീ എന്ത് കണ്ടെത്തി?
ഒന്നുമില്ല.
കാരണം അങ്ങനെയൊന്നില്ല.
നിനക്ക് അതെങ്ങനെ അറിയാം?
പാചകക്കാരൻ്റെ മകനെ ഓർക്കുന്നോ?
ഓടിപ്പോയ ആ കുട്ടി?
അവൻ ഒരു ചികിത്സയെപ്പറ്റി കേട്ടു, ലണ്ടനിലെ ഒരു സ്ഥാപനം, അവിടെ
നമ്മൾ മൃഗ-മാനവ രൂപത്തിലാവുമ്പോൾ പണം നൽകി ആരെക്കൊണ്ടെങ്കിലും ഉപദ്രവിപ്പിക്കണം.
ആ വേദന നമ്മുടെ തലച്ചോറ്, ആത്മാവ്, പിന്നെ മറ്റെന്തുമാവട്ടെ,
അതിനെ പിന്നീടൊരിക്കലും മാറരുത് എന്ന് പഠിപ്പിക്കും. അതൊരിക്കലും നടന്നില്ല.
ക്രമേണ, അവരവനെ അടിച്ചുകൊന്നു.
നോക്കൂ, നീ സഹായിക്കാൻ ആഗ്രഹിക്കുന്നെന്ന് അറിയാം, എനിക്ക് നന്ദിയുമുണ്ട്.
പിന്നെ നിൻ്റെ ഈ പ്ലാൻ നടന്നാൽ,
അത് ഞങ്ങൾക്കായി എല്ലാം മാറ്റിമറിക്കും.
പക്ഷേ ഇതിന് ചികിത്സയില്ലെന്ന് എല്ലാവരും അറിയണം.
പിന്നെ നീ ഞങ്ങൾക്ക് നിലനിൽക്കാനുള്ള അവകാശം ഒരിക്കലും ചോദ്യം ചെയ്യരുത്.
ശരി.
തീർച്ചയായും.
നീ പറഞ്ഞത് ശരിയാണ്. ക്ഷമിക്കൂ.
നല്ലത്.
പ്ലീസ്, ഇത് ആർച്ചെറിന് എത്തിക്കണം.
റാണീ?
ദൈവമേ, അതെൻ്റെ അമ്മയാണ്. ജനാലയ്ക്കലേക്ക് പോകൂ.
അമ്മേ. എന്തൊരത്ഭുതം.
ജെയ്ൻ!
ജെയ്ൻ, ഇന്നുമുഴുവൻ ഞാൻ നിന്നോട് സംസാരിക്കാൻ ശ്രമിക്കുകയായിരുന്നു.
എനിക്കിതിന് സമയമില്ല.
നിനക്ക് സമയമുണ്ട്.
ഗിൽഡ്ഫോർഡ് ഡഡ്ലി ഒരു കുതിരയാണ്!
ഹോ, നാശം.
ഞാനത് എൻ്റെ കണ്ണുകൾ കൊണ്ട് കണ്ടു. ഞാനൊരു വിവാഹമോചനം ശരിയാക്കാം.
ഒരാഴ്ച മുമ്പ്, ജെയ്നിന് ആവശ്യം അതുമാത്രമായിരുന്നു. പക്ഷേ ഇപ്പോൾ...
അരുത്, നിങ്ങളത് ചെയ്യരുത്.
ജെയ്ൻ... നിനക്ക് ഒരു മൃഗ-മാനവനെ വിവാഹം കഴിച്ച് ജീവിക്കാനാവില്ല.
ഞാനറിഞ്ഞിരുന്നെങ്കിൽ, ഒരിക്കലും...
വിവാഹത്തിന് നിർബന്ധിക്കില്ലായിരുന്നോ?
ഏതായാലും ഞാൻ രാജ്ഞിയായല്ലോ.
ഡഡ്ലിയുടെ കൂടെച്ചേർന്ന് നിങ്ങളുടെ പ്ലാൻ അതായിരുന്നല്ലോ.
എനിക്ക് ഒന്നിലും ദുഃഖമില്ല.
നീ സിംഹാസനത്തിൽ, ഞാൻ കൊട്ടാരത്തിൽ.
പക്ഷേ ആണെന്നു പേരുള്ള അയാൾ നിൻ്റെ അരികിൽ ഉള്ളിടത്തോളം നമ്മൾ ഒരിക്കലും സുരക്ഷിതരല്ല.
നീ ഈ വിവാഹബന്ധം അവസാനിപ്പിക്കണം, ഇല്ലെങ്കിൽ ഞാനത് അവസാനിപ്പിക്കും.
ഞാൻ രാജ്ഞിയാണ്.
നിങ്ങൾക്ക് എന്നെക്കൊണ്ട് ഒന്നും ചെയ്യിക്കാൻ അധികാരമില്ല.
ദൈവമേ. നീയവനെ സ്നേഹിക്കുന്നോ?
ഉണ്ട്.
ജെയ്ൻ!
ലോകത്തിലേ ഏറ്റവും ദേഷ്യം പിടിപ്പിക്കുന്ന രണ്ട് കാര്യങ്ങൾ,
ആരെങ്കിലും ആപ്പിൾ ചവയ്ക്കുന്ന ശബ്ദം,
പിന്നെ നിങ്ങളുടെ അമ്മ പറയുന്നത് ശരിയാവുമ്പോൾ.
ഗിൽഡ്ഫോർഡ്.
റൂപർട്ട് എന്നോടെല്ലാം പറഞ്ഞു. തനിക്ക് പരിക്കുണ്ടോ? താൻ കൗൺസിലിൽ സംസാരിച്ചോ?
മിണ്ടാതെ എന്നെ ചുംബിക്കൂ.
മറ്റെന്തോ ഉണ്ട്. അതെന്താ? എന്നോട് പറയൂ.
പിന്നീട്, പക്ഷേ...
എനിക്ക് വിവാഹമോചനം വേണ്ടെങ്കിലോ?
തനിക്കു വേണ്ടെങ്കിൽ?
-നശിച്ച ലേസുകൾ. -ശരിയാ.
എനിക്കത് ഇഷ്ടമാകുമെന്ന് കരുതുന്നോ?
ദൈവമേ, ഞാനങ്ങനെ കരുതുന്നു.
അതെങ്ങനെയിരിക്കും എന്ന് ഞാൻ കണ്ടുപിടിക്കാൻ ശ്രമിച്ചു.
പുസ്തകങ്ങളിൽ നോക്കി, പക്ഷേ ഇത്...
താൻ ഇതിനിടയിൽ മുഴുവനും സംസാരിക്കാൻ പോവുകയാണോ?
അല്ല.
ചിലപ്പോൾ.
താൻ ഈ ബൂട്സ് ഇട്ടു നിൽക്കാനാണോ ഉദ്ദേശം?
അല്ലല്ല.
-നിൽക്കൂ... -ജെയ്ൻ?
എന്തുചെയ്യണം എന്ന് എനിക്കറിയില്ല.
കാര്യങ്ങൾ അറിയില്ല എന്നത് ഞാൻ വെറുക്കുന്നു.
ഞാൻ കാണിച്ചു തരാം. തനിക്ക് വേണമെങ്കിൽ.
കാണിച്ചുതരണം.
അത് അതിശയകരമാം വിധം ഊർജ്ജസ്വലമായിരുന്നു.
നന്ദി... ഞാനങ്ങനെ കരുതുന്നു.
മേരി തന്നെ കൊന്നേനെ.
ശരി, അവൾക്കായി ഒരു പ്ലാനുണ്ട്.
ഞാൻ ആർച്ചെറിന് എഴുതി.
ഞാൻ മൃഗ-മാനവരെ വിരുന്നിനു വിളിച്ചു.
താൻ മൃഗ-മാനവരെ കിരീടധാരണ വിരുന്നിന് ക്ഷണിച്ചോ?
തനിക്ക് ഭ്രാന്താണ്.
പ്രഭുക്കന്മാർ ചൂടാകും.
എല്ലാറ്റിനുമുപരിയായി മേരി.
അവളെന്നെ വീണ്ടും ആക്രമിക്കുമെന്ന് എനിക്ക് ഏതാണ്ട് ഉറപ്പാണ്,
ഇത്തവണ, സാക്ഷികളുണ്ടാകും.
രാജ്യദ്രോഹം?
അത് അപകടമാണ്.
പക്ഷേ അസാമാന്യ മിടുക്കാണ്.
എൻ്റെ അച്ഛനോട് താൻ ഇക്കാര്യം പറഞ്ഞിട്ടില്ല എന്ന് ഞാൻ കരുതുന്നു.
വിശദമായി ഇല്ല.
ഗിൽഡ്ഫോർഡ്?
തൻ്റെ അച്ഛൻ എന്നോട് തന്നെ രാജാവാക്കണം എന്ന് പറഞ്ഞത് അറിയാമോ?
അദ്ദേഹത്തിന് അതുമാത്രമായിരുന്നു വേണ്ടത്.
അതിനാണോ എന്നെ വിവാഹം ചെയ്തത്?
അല്ല.
എനിക്ക് ആകെ വേണ്ടത് എൻ്റെ ചികിത്സയാണ്.
എനിക്ക് എൻ്റെ ജീവിതം വീണ്ടും എൻ്റേതാകണം.
മൃഗ-മാനവത്വത്തിന് ചികിത്സയില്ലെന്ന് ജെയ്നിനറിയാം.
പക്ഷേ അവളത് ഗിൽഡ്ഫോർഡിനോട് ഇപ്പോൾ പറഞ്ഞ്
ഈ സ്വർഗ്ഗീയ രതിമൂർച്ഛ നശിപ്പിക്കണോ?
അതോ അവൾ കാത്തിരിക്കണോ?
തീർച്ചയായും കാത്തിരിക്കണം.
മുത്തശ്ശീ, ഞാനൊന്ന് ഉറങ്ങുകയാണ്.
എഴുന്നേൽക്കൂ!
നീ ആരാണ്?
ഭയക്കേണ്ട ആരുമല്ല. ഒരളവുവരെ. നിങ്ങൾ അപകടത്തിലാണ്.
അപകടമോ? ഈ മഠം എൻ്റെ മുത്തശ്ശിയുടെതാണ്.
ഞാനിവിടെ സുരക്ഷിതനാണ്.
പിന്നെ അവരെന്തിന് പൂട്ടിയിടണം?
അവരങ്ങനെ ചെയ്തില്ല.
-അവരെന്നെ പൂട്ടിയിട്ടൂ! -കേൾക്കാൻ തയ്യാറുണ്ടോ രാജൻ?
ഞാനാരാണെന്ന് നിനക്കെങ്ങനെ അറിയാം?
നോക്കൂ, 30 സെക്കൻ്റിനുള്ളിൽ സന്യാസിനിമാർ നിങ്ങളെ നോക്കാൻ വരും.
അപസ്മാരം പോലെ അഭിനയിച്ച്, മദറിൽ നിന്ന് താക്കോൽ കൈക്കലാക്കി, ബാക്കി എനിക്കുവിടൂ.
ഞാനെന്തിന് ഒരുകൂട്ടം സന്യാസിനിമാരെ ഭയക്കണം?
അവർ എന്തുചെയ്യും, പ്രാർത്ഥിച്ച് കൊല്ലുമോ?
അതിരിക്കട്ടെ, ഞാനെന്തിന് നിന്നെ വിശ്വസിക്കണം?
നീ എൻ്റെ സഹോദരി എന്നെ കൊല്ലാനയച്ച കൊലയാളിയാകാം.
എനിക്ക് കൊല്ലണമായിരുന്നെങ്കിൽ, സുന്ദരാ, നിങ്ങൾ കൊല്ലപ്പെട്ടേനെ.
അവസാന അവസരം.
ഇല്ല. ഞാൻ നിൽക്കുകയാണ്.
ഇത്തരം കാര്യങ്ങളെപ്പറ്റി എനിക്ക് നല്ല ഉൾബോധമുണ്ട്.
നിങ്ങൾക്കിഷ്ടമുള്ളത് ചെയ്യൂ. പേര് ഫിറ്റ്സ് എന്നാണ് കേട്ടോ.
ബെസ് രാജകുമാരി.
വേഗം തയ്യാറാകൂ!
രാത്രിയോടെ ഞങ്ങൾക്കു നിന്നെ മുത്തശ്ശിയുടെയടുത്ത് എത്തിക്കണം.
മുത്തശ്ശി ഒരു സന്യാസിനിയാണെന്നത് ഇപ്പോഴും വിചിത്രമായി തോന്നുന്നു.
എഡ്വേർഡുമായി അവർക്കെന്താ കാര്യം?
ഇത്രയും ചോദ്യങ്ങൾ മതി.
നമുക്ക് പെട്ടിയെടുത്ത് പോകാം! വേഗം!
എന്നാലും ഞാനിത് ജെയ്നിനെ അറിയിക്കണം.
അതാണ് ചെയ്യേണ്ട ശരിയായ കാര്യം.
ഒരു കുറിപ്പെഴുതൂ.
അവസാനം ഒരാൾ ശരിക്കും ആരാണെന്ന് മനസ്സിലാക്കുന്നത്
തികച്ചും വിചിത്രവും അത്ഭുതകരവുമായ ഒരു കാര്യമാണ്.
അവരുടെ കുറ്റങ്ങളും നന്മകളും, വരങ്ങളും ശാപങ്ങളും,
പിന്നെ ഒരുപക്ഷേ അതാവും അവരെ മികച്ചവരാക്കുന്നതെന്ന തിരിച്ചറിവും.
അവർക്കും അത് കാണാനായെങ്കിൽ മാത്രം.
ഹലോ രാജകുമാരീ.
ജെയ്നിനെ അറിയിച്ചുകൊണ്ടുള്ള ഒരു കുറിപ്പ്.
നീയൊരു കുസൃതിക്കാരിയാണ്.
അത് ഒരു രാജ്യദ്രോഹമാണെന്ന് കണക്കാക്കുന്ന മറ്റൊരു രാജകുമാരിയെ എനിക്കറിയാം.
മേരി രാജ്ഞിയല്ല.
പക്ഷേ അവൾ ഒരിക്കൽ ആകും.
ആ സന്തോഷദിനം എത്തും വരെ നീ അവളുടെ അവസരം നശിപ്പിക്കാൻ ഞാൻ സമ്മതിക്കില്ല.
ഞങ്ങളെ കെന്നിങ്ഹാളിലേക്ക് കൊണ്ടുപോകൂ!
പോകൂ.
എഡ്വേർഡ്, നീ ആ പുഡിങ്ങ് ഇതുവരെ തൊട്ടില്ലല്ലോ.
ഞാനൊരു പ്രാതൽ പ്രിയനല്ല.
എന്നെ ഇത്രയും കാര്യമായി നോക്കിയതിന് നന്ദി,
പക്ഷേ എനിക്ക് എത്രയും വേഗം പോകാമെന്ന് തോന്നുന്നു.
ആയിട്ടില്ല.
എന്നോട് പറയൂ. നിൻ്റെ സഹോദരി നിന്നെ കൊല്ലാൻ ഗോപുരത്തിൽ വന്നപ്പോൾ,
നിനക്ക് ഭയം തോന്നിയോ?
തോന്നി. തീർച്ചയായും.
ഇതൊരു വെല്ലുവിളിയായിരിക്കും.
നിങ്ങൾ എന്താണ് പറയുന്നത്?
ദൈവങ്ങളേ, നിങ്ങളൊരു കടലാമയാണ്!
ഞാനൊരു കരയാമയാണ്.
നിങ്ങളൊരു മൃഗ-മാനവനാണോ?
നീയും അങ്ങനെത്തന്നെ.
അസാദ്ധ്യം. ഞാൻ പ്രായപൂർത്തിയായപ്പോൾ മാറിയേനെ.
ഇല്ല. രാജകുടുംബത്തിലെ പുരുഷന്മാർ വളർച്ച മുരടിപ്പിന് പേരുകേട്ടതാണ്.
എന്താ, നിൻ്റെ അച്ഛന് ഇരുപതുകളുടെ മദ്ധ്യത്തിലും ഗുഹ്യരോമം വളർന്നിരുന്നില്ല.
എഡ്വേർഡ്, നീയൊരു മൃഗ-മാനവനാണ്,
നീയായിരിക്കും ആദ്യ മൃഗ-മാനവ രാജാവ്.
പക്ഷേ നിങ്ങളെങ്ങനെ രൂപമാറ്റം പ്രത്യക്ഷീകരിക്കും?
വേറെ മാന്ത്രിക കഷായമുണ്ടോ?
അത് മരുന്നായിരുന്നു.
മന്ത്രജാലം എന്നൊരു കാര്യമില്ല.
അപ്പോൾ, ഉള്ളിലുള്ള മൃഗ-മാനവനെ പുറത്തെടുത്ത്
രാജ്യം രക്ഷിക്കാന്‍ സമയമായി.
മൃഗ-മാനവാ! ചാക്!
ഇളയ ഗ്രേ. എത്ര നല്ല ആക്രമണകാരിയായ കുട്ടി.
നീയൊരു യഥാർത്ഥ വാള് പരിശീലിക്കണം.
ഇന്നാ മോളേ. നീ ശ്രമിക്കൂ.
വലതുകൈകൊണ്ടുള്ള പിടുത്തം. അത്യാവശ്യം വേണ്ടത്. സുന്ദരം.
പക്ഷേ യുദ്ധത്തിൽ രണ്ടുകൈകൊണ്ടുമുള്ള
പിടുത്തം കൂടുതൽ ശക്തിനൽകും.
അതൊന്നു നോക്കൂ.
വളരെ നന്നായി.
നിൻ്റെ അമ്മ അഭിമാനിക്കും.
അമ്മ എന്നെ കടിച്ചുതിന്നും.
മിടുക്കി.
എനിക്ക് എൻ്റെ അമ്മയെപ്പറ്റിയും ഇങ്ങനെയാ തോന്നുന്നത്.
അമ്മമാരുടെ ഏറ്റവും വലിയ പ്രത്യേകത നിനക്കറിയാമോ?
കാലക്രമേണ, എല്ലാവരും മരിക്കും.
-നാശം! -നാശം!
സെയ്മൂർ.
നോക്കൂ സ്റ്റാൻ, നാം ഒരു രാജാവിന് കിരീടധാരണം നടത്തുമ്പോൾ,
ഇതുപോലെ എന്തെങ്കിലും നമുക്ക് വേണ്ടിവരും,
"ഞാനിവിടെ അധികാരത്തിനായല്ല, പക്ഷേ അത് സഹായകമാകും."
ഡാഡ്, എനിക്കൊരു കാര്യം പറയാനുണ്ട്.
-ഡഡ്ലി. -പ്രിയേ!
ലേഡി ഫ്രാൻസെസ്! വളരെ സന്തോഷം.
ഗിൽഡ്ഫോർഡ് രാജാവിൻ്റെ കിരീടത്തിൻ്റെ ഡിസൈൻ നിങ്ങൾക്ക് ഇഷ്ടമായോ?
എനിക്കൊരു കാര്യം സംസാരിക്കണം. പുറത്തുപോകൂ.
ഇല്ല, എനിക്കിവിടെ നിൽക്കണം.
ശരിയാ, അവൻ നിൽക്കട്ടെ.
അവൻ സഭയിലെ കാര്യങ്ങൾ പഠിക്കേണ്ടത് പ്രധാനമാണ്,
അതിന് നമ്മൾ രണ്ടുപേരെക്കാൾ മികച്ച അദ്ധ്യാപകർ ആരാണ്?
സ്റ്റാൻലി, ഇരിക്കൂ.
ഇപ്പോൾ, എൻ്റടുത്ത് വൈൻ അല്ലെങ്കിൽ പ്രാവിൻ പൈ ഉണ്ട്, എന്തെങ്കിലും കഴിക്കണമെങ്കിൽ.
വേണ്ട, എനിക്കൊന്നും കഴിക്കേണ്ട.
നിങ്ങൾ പറഞ്ഞു ജെയ്ൻ റാണിയാവുമെന്നും ഗിൽഡ്ഫോർഡ് ഒരു പ്രശ്നമാവില്ലെന്നും.
എന്തെങ്കിലും പ്രശ്നമുണ്ടോ?
അവനൊരു കുതിരയാണ്.
ഗിൽഡ്ഫോർഡ്, ഒരു കുതിരയോ?
ദൈവമേ, അതായത്, എന്താണ് നിങ്ങളെ അങ്ങനെയൊന്ന്
പറയാൻ പ്രേരിപ്പിക്കുന്നത്?
സ്റ്റാൻ എന്നോടു പറഞ്ഞു.
ഇവരെന്നെ നിർബന്ധിച്ചു.
ഞാനിത് കണ്ടെത്തില്ലായിരുന്നു എന്ന് നിങ്ങൾ കരുതുന്നോ?
നിങ്ങൾ കണ്ടെത്തുമെന്ന് ഞാൻ കരുതി,
പക്ഷേ അതിന് നിങ്ങൾക്കൊന്നും ചെയ്യാനാവില്ല എന്നും കരുതി,
അപ്പോൾ അത്ര കാര്യമാക്കേണ്ടെന്ന് കരുതി.
നമുക്കതെപ്പറ്റി ആലോചിക്കാം.
എന്തൊരു ദിവസമായിരുന്നു. ഞാനിന്ന് എല്ലാവരേക്കാളും ഇളയ ഗ്രേയുമായി കൂട്ടുകൂടി.
നമ്മൾ കെന്നിങ്ഹാളിൽ തടവിലാക്കിയത് ആരെയെന്നും നീ വിശ്വസിക്കില്ല.
നോർഫോക്ക്.
സെയ്മൂർ. ഞാൻ ഇറങ്ങുകയായിരുന്നു.
വിരുന്നിൽ വച്ച് കാണാം.
എൻ്റെ ആളുകൾ അർദ്ധരാത്രിയോടെ ഗേറ്റുകൾക്കടുത്ത് കാണും.
ഇയാളോ?
എല്ലാ സൗഹൃദങ്ങൾക്കും ഒരു വില നൽകണം.
ഞാൻ രാജ്ഞിയാകുമ്പോൾ, നോർഫോക്ക് എൻ്റെ ലോർഡ് ചാൻസലറായിരിക്കും.
-അത് എൻ്റെ ജോലിയാണ്. -ഇങ്ങനെ തന്നെ പോട്ടെ.
നീയെന്നെ പിരിച്ചുവിടുകയാണോ?
നിനക്കുവേണ്ടി ഞാനിന്ന് എന്തു ചെയ്തെന്ന് നീ വിശ്വസിക്കില്ല.
നമുക്കിപ്പോഴും ബന്ധപ്പെടാനാകും പ്രിയനേ.
മുഖം വീർപ്പിക്കല്ലേ സെയ്മൂർ. അതെനിക്ക് തീരെ പിടിക്കില്ലെന്ന് അറിയാമല്ലോ.
ഇനി നീയാ കുടുക്കുകൾ അഴിച്ച് പിൻവശം കാണിച്ച് നിൽക്ക്.
ഇല്ല, നിൽക്കില്ല.
നീയെനിക്ക് ഔദ്യോഗികമായി വിലനൽകും വരെ, ഇല്ല.
പിന്നെയാകട്ടെ പിന്നിൽ അടിക്കുന്നത്.
പിന്നെ മുന്നോട്ടു പോകാം.
നീ ഇന്നു രാത്രി ആ നശിച്ച പാർട്ടി ആസ്വദിക്കുമെന്ന് കരുതുന്നു, ഒറ്റയ്ക്ക്!
തൻ്റെ ബഹുമാനാർത്ഥം ആദ്യമായി നൽകുന്ന വിരുന്നിൽ
ഉണ്ടാകാവുന്ന വെപ്രാളം എല്ലാവർക്കും അറിയാം,
നിനക്കൊഴികെ, വെറും സാധാരണക്കാരാ.
ഹായ്.
കാണാൻ സുന്ദരിയായിരിക്കുന്നു.
ഒന്നെടുക്കൂ.
ദൈവത്തിനു നന്ദി, എനിക്ക് ഒരു ചെവി മുറിക്കേണ്ടിവരില്ല.
ഇവ നല്ല ഭംഗിയുണ്ട്.
ഇവ എൻ്റെ അമ്മയുടേതായിരുന്നു.
ഗിൽഡ്ഫോർഡ്, വേണ്ട. ഇത്... വളരെ കൂടുതലാണ്.
നിന്നെ കാണും മുമ്പ്, ഞാൻ ഹതാശനായിരുന്നു.
ഞാൻ കുടിച്ചു. ചൂതുകളിച്ചു. അടിപിടി കൂടി.
ഞാൻ എല്ലാം... നശിപ്പിച്ചു.
പക്ഷേ ഇപ്പോൾ, ജീവിതത്തിൽ ആദ്യമായി, എനിക്ക് പ്രതീക്ഷയുണ്ട്.
നീയെനിക്ക് പ്രതീക്ഷ നൽകി ജെയ്ൻ.
ജെയ്ൻ.
ഗിൽഡ്ഫോർഡ്, എനിക്കൊരു കാര്യം പറയാനുണ്ട്.
അതാ, നമ്മുടെ ഇണക്കുരുവികൾ.
വരൂ. നിൻ്റെ രാജ്യം കാത്തുനിൽക്കുന്നു.
തയ്യാറാണോ?
വന്നതിന് നന്ദി.
സന്തോഷമായി.
-നിങ്ങളെ കണ്ടതിൽ സന്തോഷം. -ചിയേഴ്സ്. വളരെ നന്ദി.
എനിക്കീ വിരുന്ന് ഇഷ്ടമായി.
-വീണ്ടും കണ്ടതിൽ സന്തോഷം. -സന്തോഷം.
ഡോൾഫിൻ കഴിച്ചുനോക്കൂ. ഇപ്പോൾ സുലഭമാണ്. പകുതി വേവിച്ചത്.
നിന്നെ കണ്ടിട്ട് മനസ്സിലായേ ഇല്ല!
ഈ കുട്ടിച്ചെകുത്താനെ നോക്ക്!
അപ്പോൾ, ഇതൊക്കെ ഇഷ്ടമായോ? എനിക്ക് ഇഷ്ടമായി. വരൂ, കുടിക്കാം.
എന്നിട്ട് ഞാൻ ശരിയായ എല്ലാ ആളുകൾക്കും പരിചയപ്പെടുത്താം.
റാണീ, നോർഫോക്ക് പ്രഭുവിനെ പരിചയപ്പെടുത്താൻ എന്നെ അനുവദിച്ചാലും.
റാണി.
പങ്കാളി.
അധികകാലമില്ല.
ലോർഡ് സ്കോർപ്പ്.
പടിഞ്ഞാറൻ ഭാഗം മിക്കതും ഇദ്ദേഹത്തിൻ്റെയാണ്.
പിന്നെ ഇടനാടുകളും.
ഇടനാടുകൾ എല്ലാവരും എപ്പോഴും മറക്കും.
ഞങ്ങൾ ചീപ്സൈഡിൽ നടക്കുന്ന കലാപങ്ങളെപ്പറ്റി ചർച്ച ചെയ്യുകയായിരുന്നു.
ചീപ്സൈഡിൽ അവർ എപ്പോഴും കലാപത്തിലാണ്.
ഒരുപക്ഷേ നമുക്കവരെ വായിക്കാൻ പഠിപ്പിക്കേണ്ടിവരും.
കൊള്ളാം.
നിങ്ങൾ തമാശക്കാരിയാണെന്ന് കേട്ടു, അങ്ങനെ തന്നെ.
ജെയ്ൻ, അവർ കലാപമുണ്ടാക്കുന്നത് നീ കാരണമാണ്.
മേരി രാജകുമാരി. നിങ്ങൾ ഞങ്ങൾക്കൊപ്പം ചേർന്നതിൽ സന്തോഷം.
ഇനിയെന്താണ് റാണി?
മൃഗ-മാനവന് നമ്മുടെ പ്രാതൽ കോരിക്കൊടുക്കണോ?
നോർഫോക്ക്, വരൂ. എനിക്കൊരു ഡ്രിങ്ക് വേണം.
റാണി. അവരെത്തി.
എന്തുണ്ട് ചക്കരേ.
-നീയിവിടെയുണ്ടോ. -ഹലോ അമ്മേ.
ഈ വേഷംകെട്ടൊക്കെ എവിടുന്ന് കിട്ടി?
ഞാൻ സുന്ദരിയാണെന്ന് തോന്നുന്നില്ലേ?
നീയൊരു വിധവയാണ്, ഒരു തെരുവുവേശ്യയല്ല. അതെല്ലാം ഊര്.
അവർക്ക് വസൂരി പിടിക്കട്ടെ.
ശരിയാ, വസൂരി പിടിക്കട്ടെ.
എല്ലാവരോടും! എന്നെ ശ്രദ്ധിക്കൂ.
റാണിയുടെ പ്രഖ്യാപനത്തിനായി നിശ്ശബ്ദരായി നിൽക്കാൻ അഭ്യർത്ഥിക്കുന്നു.
രാജ്യത്തെ ഏറ്റവും പ്രധാനികളിലേക്കും
താൻ സ്നേഹിക്കുന്ന ആളിലേക്കും കണ്ണോടിക്കുമ്പോൾ,
ജെയ്നിന് അറിയാം, അവളുടെ വിധി അവളെ ഇവിടെ, ഇപ്പോൾ എന്തിന് കൊണ്ടുനിർത്തി എന്ന്.
എൻ്റെ പ്രിയ ജനങ്ങളേ...
ഈ ലോകം മാറ്റാൻ.
ഇന്നു രാത്രി ഞാൻ നിങ്ങളെ ക്ഷണിക്കുന്നു,
പോയ തലമുറകളുടെ വിഭജനവും വെറുപ്പും നിരസിക്കാനായി.
നമുക്ക് വീണ്ടും പാരസ്പര്യത്തോടെ,
സമാധാനത്തോടെ, ഒരുമയോടെ ജീവിക്കണം.
മൃഗ-മാനവരും മാനവരും.
നമുക്ക് ഡിവിഷൻ നിയമങ്ങൾ അവസാനിപ്പിക്കണം.
ഐക്യത്തിനുള്ള ഒരു സന്ദേശം എന്ന നിലയിൽ,
ഞാൻ ചില മൃഗ-മാനവ സുഹൃത്തുക്കളെയും നമ്മോടൊപ്പം ചേരാൻ ക്ഷണിച്ചിട്ടുണ്ട്.
ഇവിടെ വന്നതിൽ സന്തോഷം.
മേരി രാജകുമാരി, നീ ഞങ്ങളുടെ ടോസ്റ്റ് നയിക്കുമെന്ന് കരുതുന്നു.
ടോസ്റ്റോ?
നമ്മുടെ മദ്യവും ആഹാരവും വായുവും
ഈ ശാപജന്മങ്ങളുമായി പങ്കുവയ്ക്കണം എന്നാണോ നീ പറയുന്നത്?
എൻ്റെ അച്ഛൻ്റെ കൊട്ടാരം മലിനമാക്കാൻ നിനക്ക് ഇത്ര ധൈര്യമോ?
നിങ്ങൾക്കിവിടെ പ്രവേശനമില്ല.
അവർക്കിവിടെ പ്രവേശനമുണ്ട്.
ഞാനാണവരെ ക്ഷണിച്ചത്.
ഞാൻ നിൻ്റെ റാണിയാണ്.
റാണിയോ?
നീയൊരു തെറ്റാണ്.
അപായകരമായൊരു കാൽവയ്പ്പു മൂലം വിനാശകരമായൊരു പിഴവ് അധികാരം കയ്യാളുന്നു,
അല്ലാതെ ദൈവിക അവകാശമല്ല!
ദൈവങ്ങളുടെ രക്തം എൻ്റെ ഹൃദയത്തിലൂടെ ഓടുന്നു.
നിൻ്റേതിൽ എന്താണെന്ന് നമുക്ക് നോക്കാം, ഞാനപ്പോൾ...
അപ്പോൾ നീ എന്തുചെയ്യും?
നീ എന്തുചെയ്യുമെന്ന് നിൻ്റെ റാണിയോടു പറയൂ.
പൊതുസ്ഥലത്ത് ഒരു നാണംകെട്ട രംഗംമുണ്ടാക്കി
അപമാനിയ്ക്കുന്നതുപോലെ ഭീദിതമായ മറ്റൊന്നുമേ ഇംഗ്ലീഷുകാർക്ക് ഇല്ല.
ഇത്തരം കാര്യങ്ങൾ നിങ്ങൾ വിദേശങ്ങളിൽ കാണും.
ഇത്തരമൊരു പ്രകടനം സ്വന്തം രാജകുമാരിയിൽ നിന്നായാലോ?
പിന്നീടത് നമ്മൾ ശരിയാക്കണം.
രാഷ്ട്രീയ ആത്മഹത്യയെപ്പറ്റി പറയാത്തതാണ് നല്ലത്.
ആർച്ചെർ.
എൻ്റെ ക്ഷണം സ്വീകരിച്ചതിൽ നന്ദി.
ഡിവിഷൻ നിയമങ്ങൾ എടുത്തുകളയുന്നു.
അത് കാര്യമായൊരു നിർദ്ദേശമാണോ,
അതോ ഞങ്ങളെ കെണിയിൽ കുടുക്കാനായി വിളിച്ചുവരുത്തിയതാണോ?
നോക്കൂ, സത്യം എന്തെന്നാൽ, രാജ്യത്തെ അസമത്വം അറിയാതെയാണ് ഞാൻ വളർന്നത്.
അതുപറയാൻ എനിക്ക് അഭിമാനമില്ല,
പക്ഷേ ഞാനത് കണ്ടിട്ടില്ല, അതിനാൽ അതെപ്പറ്റി ആലോചിക്കേണ്ടി വന്നിട്ടില്ല.
പക്ഷേ അതുമാത്രമാണ് ആലോചിക്കേണ്ട കാര്യം.
ഞങ്ങളിത് ചെയ്താൽ,
ഞങ്ങളുടെ ആളുകളുമായി ഗൗരവമായി അനുരഞ്ജനം വേണ്ടിവരും.
സമയം. ചർച്ചകൾ. അറിയാമല്ലോ, പ്രഭുക്കന്മാർ ഇതിന് പിന്തുണ നൽകുമോ?
ആർച്ചെർ, ഈയാഴ്ച ഏറ്റവും സമുന്നതരായ മാനവ പ്രഭുക്കന്മാർ ഇവിടെയുണ്ട്.
ഇവിടെനിൽക്കൂ, അവരെ പറഞ്ഞു മനസ്സിലാക്കി പിന്തുണ നേടാൻ എന്നെ സഹായിക്കൂ.
ഞാനൊരു നയതന്ത്രജ്ഞനല്ല.
വിജയം യുദ്ധക്കളത്തിൽ മാത്രമല്ല നേടാനാവുക.
ഹൃദയങ്ങളിലും മനസ്സുകളിലും?
അതേ. അങ്ങനെ പറയാം.
ശരി! കുടിക്കൂ...
ഇല്ല. നിൽക്കൂ.
നോക്കൂ, നിങ്ങളുടെ കയ്യിൽ പൈനാപ്പിളുണ്ടോ?
മാതളനാരങ്ങ. നിങ്ങളുടെ കയ്യിൽ മാതളനാരങ്ങ ഉണ്ടോ?
എന്തൊരു പാർട്ടി. പൈനാപ്പിൾ ഇല്ലേ?
പോയി പൈനാപ്പിൾ കൊണ്ടുവരൂ. പോകൂ.
എനിക്കും എൻ്റെ ഭാര്യയ്ക്കും ഇടയിലെ ഒരു വിഷയത്തിന് പരിഹാരം കാണാമോ?
എന്തെങ്കിലും ഒരു ചികിത്സയെപ്പറ്റി കേട്ടിട്ടുണ്ടോ?
-ഹാങ്ങോവർ മാറ്റാനോ? -സെക്സാവും.
ഈൽ പൈ കഴിച്ചതാവും.
അല്ല, ഞാനുദ്ദേശിച്ചത് മൃഗ-മാനവത്വം.
ഞങ്ങൾക്ക് ചികിത്സ വേണമെന്നോ?
അതായത് ഞങ്ങൾക്ക് രോഗമുള്ള പോലെ? ശാപം പോലെ? അസുഖമുള്ള പോലെ?
നോക്കൂ, ഞാൻ നിന്നെ കളിയാക്കുകയാ സുഹൃത്തേ.
ആവശ്യമില്ല.
എനിക്കെന്തിനാ ചികിത്സ?
ഞാനൊരു മൂങ്ങയാണ്. എനിക്ക് രാത്രിയിൽ കാണാം.
നിനക്ക് എന്തുചെയ്യാനാകും?
തീർച്ചയായും ശരിയാണ്.
ബൈ.
തെമ്മാടി.
എനിക്കവനെ ഇഷ്ടമായി. എനിക്കവൻ്റെ മുടി ഇഷ്ടമായി.
ഹലോ! കണ്ടതിൽ സന്തോഷം.
രാജ്ഞി.
-ഈ സ്റ്റൈലിൽ ഞാൻ നിങ്ങളെ കണ്ടിട്ടില്ല. -തീർച്ചയായും.
ഗിൽഡ്ഫോർഡ്. നമുക്ക് സംസാരിക്കണം.
ജെയ്ൻ, എന്തുപറ്റി? എന്താ കാര്യം?
ഞാൻ കഴിഞ്ഞരാത്രി പറയാൻ ശ്രമിച്ചു, പറഞ്ഞില്ല, പിന്നെ...
പറയൂ?
ചികിത്സ ഇല്ല.
നീയിപ്പോൾ എന്താ പറഞ്ഞത്?
മൃഗ-മാനവ ചികിത്സ എന്നൊന്നില്ല.
-നിനക്കതറിയില്ല. -എനിക്കറിയാം.
നിനക്ക് തെറ്റുപറ്റി.
നോക്കൂ, യുക്തിപൂർവം ചിന്തിക്കൂ.
പട്ടുനൂൽപ്പുഴുക്കൾ ചിത്രശലഭങ്ങളാകുന്നു.
വാൽമാക്രികൾ തവളകളാകുന്നു. പരിണാമം പ്രകൃതിയുടെ ഭാഗമാണ്...
-ജെയ്ൻ, ഇങ്ങനെ ചെയ്യരുത്. -ഗിൽഡ്ഫോർഡ്, തനിക്ക് ചികിത്സ ആവശ്യമില്ല.
നീയാരാണെന്നുള്ളത് മാറ്റാനാകില്ല, അതിൻ്റെ ആവശ്യവുമില്ല.
നിൻ്റെ അച്ഛനോ എനിക്കോ വേണ്ട.
-മറ്റാർക്കും വേണ്ട. -ജെയ്ൻ, ഒന്നു നിർത്തൂ.
ഈ രാജ്യമാണ് മാറേണ്ടത്, നീയല്ല.
ഗാർഡ്സിനെ പിരിച്ചുവിട്ടു, ഡിവിഷൻ നിയമങ്ങൾ അവസാനിപ്പിക്കാൻ കഴിഞ്ഞു.
എനിക്ക് ഇംഗ്ലണ്ടിനെ സുഖപ്പെടുത്താനാവും.
ഇംഗ്ലണ്ട് തുലയട്ടെ, എന്നെ സുഖപ്പെടുത്തൂ!
ഞാൻ നിന്നെ വിശ്വസിച്ചു.
ഗിൽഡ്ഫോർഡ്, നിൽക്കൂ.
ഗിൽഡ്ഫോർഡ്, ദയവായി നിൽക്കൂ!
ഗിൽഡ്ഫോർഡ്.
അങ്ങനെയാണ് ഞാൻ ശരിക്കും മഹോദരത്തിൽ നിന്ന് മോചിതനായത്. പിന്നെ...
ആ മനുഷ്യൻ്റെ പേരെന്താണ്?
ആര്? വില്യമോ?
അവൻ നോർഫോക്കിനുവേണ്ടി ജോലി ചെയ്യുന്നു. സത്യത്തിൽ നല്ല പയ്യനാ.
ദയവായി ഞങ്ങളെ പരിചയപ്പെടുത്തുമോ?
ഇല്ല. പ്രണയം മരിച്ചു.
ഇല്ല.
എനിക്കു നിൻ്റെ വേഷം ഇഷ്ടമായി.
എൻ്റെ സഹോദരിയാണ് ഒരുക്കിയത്.
-"എൻ്റെ സഹോദരി ഒരുക്കിയോ?" -ശരിയാ, അത് ബോറായിപ്പോയി.
-നീ! -ഫ്രാൻസെസ്!
നീയല്ല. നീ, ഉറങ്ങാൻ സമയമായി. വിരുന്ന് കഴിഞ്ഞു.
ദൈവമേ, ഇവർ എന്ത് പ്രൗഢയാണ്.
എന്തിനാ എന്നെ പിന്തുടരുന്നത്?
-സമാധാനിക്കൂ സുഹൃത്തേ. -നോക്കൂ...
നേരത്തേ ഞാൻ പറഞ്ഞത് വിഷമമായെങ്കിൽ, ഞാൻ മാപ്പുചോദിക്കുന്നു.
വിഷമിപ്പിച്ചില്ല.
ഞാൻ കള്ളം പറയുകയായിരുന്നു എന്ന് പറയാൻ വന്നതാണ്.
മൃഗ-മാനവ ചികിത്സ ലഭ്യമാണ്.
എവിടെക്കിട്ടും എന്ന് എനിക്കറിയാം.
ഗിൽഡ്ഫോർഡ്?
പാർട്ടിക്കുശേഷമുള്ള പ്രശ്നങ്ങൾ വിഷമകരമാണ്.
ഒരു നിമിഷം നീ നൂറുകണക്കിനുപേരുടെ ആരാധനാപാത്രമാണ്,
പിന്നെ ഭർത്താവിനോട് വഴക്കിടുന്നു, ഡോൾഫിൻ കഴിച്ച് ഏമ്പക്കം വിടുന്നു,
നിൻ്റെ ഭ്രാന്തിയായ കസിനെ തോൽപ്പിക്കാൻ ഒരു പദ്ധതി കാണാനാകാതെ.
നിങ്ങൾക്ക് പോകാം.
റാണി.
റാണി?
ബഹളം വയ്ക്കരുത്.
-നീയാരാണ്? -പെറ്റൂണിയ. എഡ്വേർഡിൻ്റെ നായ.
തീർച്ചയായും നീതന്നെ.
മേരിയ്ക്കും സെയ്മൂറിനും എതിരേ നിങ്ങൾക്ക് തെളിവുവേണം എന്നറിയാം.
എനിക്ക് സഹായിക്കാനാകും.
മൃഗ-മാനവരെ കൊണ്ടുവാ!
അങ്ങനെ ചാക്!
ഹലോ മോളേ. രസിക്കുകയാണോ?
അല്ല. എൻ്റെ അമ്മ എന്നെ ഏതോ നശിച്ച കിഴവിയുടെ കൂടെ കഴിയാൻ അയയ്ക്കുകയാണ്.
എനിക്ക് "അച്ചടക്കം" വേണമെന്ന്.
അക്കാര്യം ജെയ്ൻ രാജ്ഞിയ്ക്ക് തീരുമാനിക്കാനാവുമല്ലോ.
അവൾ വളരെ തിരക്കിലാണ്. ഇന്നുരാവിലെ എന്നെ കാണാനും കൂട്ടാക്കിയില്ല.
തിരക്കിലോ? എന്ത് തിരക്ക്?
ജെയ്നിനെപ്പറ്റി കുടുംബത്തിനു പുറത്ത് മറ്റാരോടും സംസാരിക്കരുതെന്നും അമ്മ പറഞ്ഞു.
പക്ഷേ നിൻ്റെ അമ്മ ഒരു നശിച്ച കിഴവിയാണ്, ഓർക്കുന്നോ?
നിന്നെ ദൂരെ പറഞ്ഞയയ്ക്കാൻ നോക്കുന്നവൾ.
ചിലപ്പോൾ എനിക്കവരെ തടയാനാവും.
എന്താ നീ ഇരിക്കാത്തത്?
എന്നിട്ട് അവർ ചെയ്യാൻ പോകുന്നതെല്ലാം പറ.
അത്, ജെയ്ൻ പുഴക്കര ചന്തയിലെ ഏതോ നശിച്ച പച്ചമരുന്നുകാരിയോട് സംസാരിക്കുന്നു.
എന്തോ വിഷത്തെപ്പറ്റി.
എപ്പോഴെങ്കിലും അരുവിക്കരയിലെ ചന്തയിലുള്ള പൂക്കാരിയിൽ നിന്ന് വിഷം വാങ്ങി
രാജാവിനെ കൊന്ന് സ്വന്തം രഹസ്യക്കാരനെ വാഴിക്കാൻ നോക്കിയിട്ടുണ്ടോ?
നിങ്ങൾ അങ്ങനെയൊരു വിഷമാവസ്ഥയിലാണെങ്കിൽ,
ആ പൂക്കാരിയുൾപ്പെടെയുള്ള എല്ലാ തെളിവുകളും നശിപ്പിക്കുക.
അതിനെയാണ് വിശദാംശങ്ങളിൽ ഊന്നുക എന്നുപറയുന്നത്.
എഡ്വേർഡ് രാജാവിൻ്റെ കൊലപാതകികൾ ആരെന്ന് സംശയാതീതമായി വ്യക്തമാക്കാൻ
ഒരു സാക്ഷി മുന്നോട്ടുവന്നിട്ടുണ്ട്.
ലോർഡ് സെയ്മൂറും മേരി രാജകുമാരിയും!
അവരെ അറസ്റ്റ് ചെയ്യൂ!
അവൾ പോയി.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ ശ്രീസായി സുരേന്ദ്രൻ